OzLabs/hebrew-wiki-articles huggingface dataset:
עבדול אקים סאני בראון

עבדול אקים סאני בראון (נולד ב-6 במרץ 1999) הוא אצן יפני, המתחרה בריצת 100 מטר ובריצת 200 מטר.

==ביוגרפיה==
סאני בראון נולד בפוקואוקה שביפן, בן לאם יפנית ולאב מגאנה.

באליפות העולם לנוער מתחת לגיל 18 שנערכה בסנטיאגו דה קאלי בקולומביה ב-2015, זכה במדליית זהב בריצת 100 מטר בשיא אליפות של 10.28 שניות ובריצת 200 מטר בשיא אליפות של 20.34 שניות. באליפות העולם באתלטיקה 2015 סיים במקום ה-20 בחצי הגמר בתוצאה של 20.47 שניות. בנובמבר 2015 זכה בפרס הכוכב העולה מטעם התאחדות האתלטיקה הבינלאומית.

ב-2016 סבל מפציעה שמנעה ממנו להשתתף באולימפיאדת ריו דה ז'ניירו. הוא נרשם לאוניברסיטת פלורידה בה החל ללמוד ולהתאמן לקראת סוף 2017. יחד עם שישה אתלטים, נבחר על ידי מועצת הספורט של יפן, להשתתף בתוכנית אימונים מיוחדת לקראת אולימפיאדת טוקיו (2020).

באליפות יפן באתלטיקה 2017 ניצח בריצת 100 מטר בשיא אישי של 10.05 שניות ובריצת 200 מטר בשיא אישי של 20.32 שניות.

באליפות העולם באתלטיקה 2017 השווה את שיאו האישי בריצת 100 מטר בשלב המוקדמות וניצח במקצה שלו, אך בחצי הגמר סיים במקום ה-19 בלבד ולא העפיל לגמר. בריצת 200 מטר היה לצעיר המשתתפים בתולדות התחרות שהעפיל למקצה הגמר, בו סיים שביעי בתוצאה של 20.63 שניות.

ב-2019 זכה שוב באליפות יפן בריצת 100 מטר ובריצת 200 מטר. באליפות המכללות באתלטיקה שהתקיימה ביוני 2019 באוסטין, סיים שלישי בריצת 100 מטר בשיא יפן של 9.97 שניות ושלישי בריצת 200 מטר בשיא אישי של 20.08 שניות. עם נבחרת השליחים של פלורידה זכה במדליית זהב בתוצאה של 37.97 שניות. באליפות העולם באתלטיקה 2019 לא העפיל לגמר ריצת 100 מטר לאחר שקבע תוצאה של 10.15 שניות בחצי הגמר. עם נבחרת השליחים של יפן זכה במדליית ארד בשיא אסיה של 37.43 שניות. באולימפיאדת טוקיו קבע תוצאה של 21.41 שניות במוקדמות ריצת 200 מטר ולא העפיל לחצי הגמר. באליפות העולם באתלטיקה 2022 סיים שביעי בתוצאה של 10.06 שניות.

באולימפיאדת פריז (2024) שיפר את שיאו האישי ל-9.96 שניות אך לא העפיל לריצת הגמר.
== תוצאות השנה שלו ==
{| class="wikitable"
|+
!שנה
!100 מטרים(בשניות)
!200 מטרים(בשניות)
|-
|2014
|10.45
| -
|-
|2015
|10.28
|20.34
|-
|2016
|10.22
|20.54
|-
|2017
|10.05
|20.32
|-
|2018
|10.46
|20.64
|-
|2019
|9.97
|20.08
|}

== שיאים אישיים ==
* ריצת 100 מטר: 9.96 שניות (2024).
* ריצת 200 מטר: 20.08 שניות (2019).
* הטלת כידון: 73.40 מטרים (2017).

*ריצת 60 מטר: 6.54 שניות, שיא יפן

==קישורים חיצוניים==

* [https://floridagators.com/roster.aspx?rp_id=10827 עבדול אקים סאני בראון] באתר אוניברסיטת פלורידה

==הערות שוליים==

קטגוריה:אתלטים יפנים
קטגוריה:אצנים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:יפנים שנולדו ב-1999
לי פלקון

לי סימה פלקון (נולדה ב-7 במאי 1992 במשמר העמק) היא כדורגלנית ישראלית המשחקת בעמדת קשרית התקפית. פלקון היא בין שחקניות הכדורגל הראשונות מישראל שניהלו קריירה בינלאומית.

==קריירה==
פלקון החלה לשחק כדורגל בגיל 8 במסגרת חוג כדורגל של מועצה אזורית מגידו. מגיל 12 עד 15 שיחקה בקבוצת בנות טבעון אך לא התחרתה במשחקים רשמיים מכוון שלא הייתה ליגה מסודרת לנערות בגילה. בגיל 15 שיחקה עונה אחת עם קבוצת בנות טבעון ובגיל 16 עברה לקבוצת אס"א תל אביב.

בגיל 21 נסעה להתרשמות בקבוצת SC סאנד מהבונדסליגה אך לאחר מספר חודשים חזרה ארצה.
לאחר משחק של נבחרת ישראל מול נבחרת דנמרק בדנמרק בו ישראל ניצחה 1:0 משער של פלקון, הוזמנה למבחנים בקבוצת ברונדבי הדנית, חתמה בקבוצה ושיחקה בה לעונה אחת. עונה לאחר מכן חתמה ב-דיסבורג מהבונדסליגה. לאחר שנתיים בליגה הגרמנית חתמה בקבוצת Western Sydney Wanderers בליגה האוסטרלית (w -league).

מאמנת בטורניר השנתי בקיבוץ משמר העמק את נבחרת החינוך.

== תארים ==
;אס"א תל אביב
* אליפות (3): 2011/2012,2012/2013,2013/2014
* גביע המדינה (2): 2011/2012, 2013/2014

== קישורים חיצוניים ==

* [https://www.football.org.il/players/player/?player_id=24650 עמוד השחקנית] באתר ההתאחדות לכדורגל בישראל
* 
* [https://sarsport.wordpress.com/2016/01/22/הכדורגל-היה-הדבר-היחיד-שהיה-לי-בראש/ "הכדורגל היה הדבר היחיד שהיה לי בראש"], בבלוג SARSPORT, ינואר 2016
* ראם שרמן ואוריאל דסקל, [http://www.kolyompod.com/2017/06/23/kolyompod40/ לי פלקון כדורגלנית], פודקאסט [http://www.kolyompod.com בכל יום נתון], 23 ביוני 2017
* 
* 

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:משמר העמק: אישים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות בנות קיסריה טבעון
קטגוריה:כדורגלניות אס"א תל אביב
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:ישראליות שנולדו ב-1992
קטגוריה:ישראלים שנולדו ב-1992
קטיפנית גלים

קטיפנית גלים או קטיפנית משברים (שם מדעי: Melanitta perspicillata) הוא מין של עוף ימי ממשפחת הברווזיים המצוי בחופי אמריקה הצפונית.

הקטיפנית היא ציפור שחורה בעלת מקור כתום בעל כתמים לבנים רבים ועיניים לבנות אצל הזכרים בעוד הנקבות אפורות. אורכה 44 ס"מ ומשקלה 900 גרם בנקבות, כשהזכרים גדולים יותר ואורכם 48 ס"מ ומשקלם עד 1 ק"ג. הם בנויים לשחייה במים המלוחים של חופי ארצות הברית וקנדה באוקיינוס האטלנטי והאוקיינוס השקט והם מצפינים עד לאזור הארקטי. הם נפוצים גם במים מתוקים, בעיקר בימות הגדולות. בחורפים הם נודדים יחדיו כדי להימלט מהקור.

לברווזים אלה מקור גדול ורגליים בעלות קרומי-שחיה והם צוללים כדי לתפוס את מזונם: סרטנים או רכיכות שונות.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ברווזי ים
קטגוריה:ארצות הברית: עופות
קטגוריה:בעלי חיים שתוארו ב-1758
חנניה יוסף אייזנבך

הרב חנניה יוסף אייזנבך (כ"ד בחשוון ה'תש"ד, 22 בנובמבר 1943 – ל' בשבט ה'תשפ"א) היה ראש כולל "אהל יוסף משה" בבואנוס איירס, ראש ישיבת תומכי תמימים בבני ברק, ומחבר ספרים.

==חיים אישיים==
נולד בשכונת בית ישראל בירושלים, לשמעון בן ציון וחנה רעכיל אייזנבך. למד בישיבת עץ חיים, בישיבת פוניבז' ובישיבת תורת אמת. בשנת ה'תשכ"ה נסע ללמוד בישיבת תומכי תמימים המרכזית בניו יורק.

בשנת ה'תשכ"ט התחתן עם ברכה עלקא בת הרב אהרן ברנשטיין, ראש ישיבת חיי עולם.

נפטר בל' בשבט תשפ"א לאחר מחלה קשה.

בנו, הרב שמעון בן ציון, הוא ר"מ בישיבת תומכי תמימים בברינואה (חתן הרב יחיאל מנחם מנדל קלמנסון). חתנו, הרב אברהם אשר בלינוב, הוא ראש ישיבה קטנה תומכי תמימים באלעד. גיסו הוא האדמו"ר ממונקאטש רבי משה יהודה לייב רבינוביץ.

== פעילות ==
שימש כראש ישיבת תומכי תמימים בקריית גת משנת תשכ"ח, כראש ישיבת תומכי תמימים בבני ברק מתשנ"ה וכראש כולל "בית מדרש הגבוה" בירושלים, מתשל"ח.

זכה בשנת ה'תשמ"א בפרס קרן עמק הלכה ע"ש הרב בוימל, על בירורי הלכות אונאה.

השתתף בעריכת האנציקלופדיה התלמודית החל משנת תשל"ז. בשנת תש"נ ייסד, עם הרב שלום דב ליפשיץ, את מכון "הלכתא בטעמא", לעידוד כתיבת יצירות תורניות על שולחן ערוך הרב. הארגון מנוהל היום בידי חתנו.

שימש כחבר הנהלת העיתון כפר חב"ד, וכתב בו טורים תחת שמות עט שונים.

בשנת תשע"א היה ראש מכון ללימודי הוראה בבריסל שעל ידי מרכז רבני אירופה. משנת ה'תשע"ב היה ראש כולל ורב בקהילת "אהל יוסף משה" חב"ד בבואנוס איירס.

הרב אייזנבך הוציא סדרת ספרים בשם "מחנה יוסף" שקיבלו הסכמות בין היתר את הסכמות הרב שלמה יוסף זוין, הרב משה פיינשטיין, הרה שלמה זלמן אוירבך והרב יצחק יעקב וייס.

==ספריו==

ערך את הספרים: חידושים וביאורים בש"ס וברמב"ם חלק ב' ו-ג', תשמ"ה ותשמ"ז, קובץ מיוחד לחידושי תורה, תשל"ז; כבוד חכמים, תשמ"ב; כבוד חכמים עטרת פז, תשמ"ז; יד אהרן לזכרו של חותנו הרב אהרן ברנשטיין.

==קישורים חיצוניים==
* 
* הרב חנניה יוסף אייזנבך, [http://www.hebrewbooks.org/pagefeed/hebrewbooks_org_25119_17.pdf תולדות הגה"ק רבי שניאור זלמן מלובלין נ"ע בעל התורת חסד],
* [http://www.shturem.net/index.php?section=news&id=15292 "כך החתמתי את גדולי ישראל"] באתר שטורעם
*הרב שמעון אייזנבך, [https://col.org.il/news/129291 עובדות ושביבים ששמעתי מדודי, הגאון רבי חנניה יוסף אייזנבאך ע"ה], אתר col, ל' בשבט תשפ"א
*צבי סופר, [https://col.org.il/news/129287 כשראש הישיבה הרב אייזנבאך קיבל את פני הרב עובדיה יוסף זצ"ל], אתר col, ל' בשבט תשפ"א
*צבי סופר, [https://col.org.il/news/129472 התוועדות לזכרו של הרב אייזנבך ע"ה: זיכרונות, סיפורים והרהורים], אתר col י' באדר תשפ"פ
*[https://col.org.il/files/uploads/original/2021/11/61a31b2e55fcb_1638079278.pdf ציוני דרך בחייו של הגאון רבי חנניה יוסף איזנבך]

==הערות שוליים==

קטגוריה:משפחת ברנשטיין (ירושלים)
קטגוריה:עורכי האנציקלופדיה התלמודית
קטגוריה:רבני חב"ד
קטגוריה:סגל שבועון כפר חב"ד
קטגוריה:ראשי ישיבה ישראלים
קטגוריה:ראשי ישיבה חסידים בישראל
קטגוריה:רבנים חרדים ישראלים
מנוחה רחל
קטגוריה:מחברי ספרי שו"ת
קטגוריה:סופרים כותבי עברית
קטגוריה:סופרים חרדים ישראלים
קטגוריה:עורכי כתבי עת תורניים
קטגוריה:ישראלים שנולדו ב-1943
ישנונן פסיפי

ישנונן פסיפי (שם מדעי: Somniosus pacificus) הוא מין של כריש גדול מהסוג ישנן המצוי במימי האוקיינוס השקט סמוך לחופי אמריקה הצפונית וסיביר, יפן ובאיי צפון האוקיינוס השקט.
== מאפיינים ==
אורכו מגיע עד 4.4 מטר ומשקלו עד 888 ק"ג. משקלו הממוצע הוא 318–363 ק"ג. כריש זה איטי ומצוי במים קוטביים.

העור אפור, חסר קשקשים וגיבנת על גבו. הראש גדול, העיניים קטנות והאף גדול ומעוגל.

כריש זה מצוי רוב זמנו במצולות האוקיינוס עד לעומק 2,000 מ'. הוא צד את טרפו במצולות וניזון גם מנבלות. הוא טורף בעיקר תמנונים פסיפיים ובנוסף טורף מיני טרף איטי כמו סוליתאים שונים כמו סוליתיים, שטחנוניים וכו', שיבוטיים, דגי ורדון, סרטני נזיר, חסילונים ואף על חלזונות ים. לעיתים הוא יתקוף יצורים מהירים יותר כמו דיונונים או דגי סלמון ואף על דגי סחוס אחרים ויונקים ימיים כמו פוקנת המפרץ או על גורי אריה ים שטלר.

לכריש זה טורף אחד היכול לטרוף אותו - האורקה.

==קישורים חיצוניים==

==הערות שוליים==

קטגוריה:טקסונים שתוארו בידי הנרי ביגלו
קטגוריה:ישננים
קטגוריה:דגים: טורפי-על
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס הארקטי
קטגוריה:דגי האוקיינוס הארקטי
קטגוריה:דגי ים ברוסיה
קטגוריה:בעלי חיים שתוארו ב-1944
ישנוניים

ישנוניים (שם מדעי: Somniosidae) היא משפחה של דמויי כריש מסדרת הקוצנאים החיים במים עמוקים בים וחלקם חיים גם במים ארקטייים או תת-ארקטיים. הם קיבלו את שמם עקב איטיותם הנראות כמו שינה.

אורך כרישים אלה גדול ומגיע למעל 4.5 מטר ושוקלים קרוב ל-1 טון. הם בעלי עור כהה או בהיר וכמעט חסרי קשקשים והם מותאמים לחיים במצולות. ואולם אחרים קטנים יותר וחיים באזורים טרופיים ורדודים.

הם טורפים הניזונים ממגוון דגים ויצורי ים בגדלים שונים. חלק מהם מחבבים במיוחד רכיכות ענקיות כמו דיונון ענק או דיונון עצום - חסרי החוליות הגדולים ביותר בעולם. רבים גם יאכלו נבלות של חיות אחרות.

==סוגים==
* Centroscymnus - בו 2 מינים, ביניהם צנטרוסקימנוס אווסטוני
* סוג ומין יחיד Centroselachus crepidater
* Scymnodalatias - בו 4 מינים
* Scymnodon - בו 4 מינים
* ישנן (Somniosus) - בו 5 מינים
* סוג ומין יחיד Zameus squamulosus

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
סרדין דרום-אמריקאי

סרדין דרום-אמריקאי המכונה גם סרדין אוסטרלי וסרדין דרום-אפריקני (שם מדעי: Sardinops sagax) הוא מין דג יחידי בסוגו ממשפחת הסרדיניים המצוי בחופים שונים בחצי הכדור הדרומי, ובעיקר בדרום אמריקה הדרומית, חופי דרום אפריקה וחופי אוסטרליה ומצוי בכל האוקיינוסים.

זהו דג המגיע לאורך 40 ס"מ וצבעו כסוף עם גב ירקרק והפנים לעיתים צהובות. לדגים אלה פיות גדולים איתם הם מסננים נחילי פלנקטון שהם עוברים דרכם.

נחילי הסרדינים נודדים בבליונים עצומים בעיקר סביב חופי דרום אפריקה - תופעה המכונה מרוץ הסרדינים , בה נחילי פלנקטון המובאים על ידי הזרמים נפגשים בין 2 זרמי אוקיינוסים המתנפצים אל החוף ויוצרים אזור מלא בחומרי תזונה, מהם הפלנקטון עולה והסרדינים נודדים לכיוון החוף כדי להיזון מהם. בתורם הם מושכים מאות מיני טורפים - דולפינים, אריות ים וכרישים, טונות ועופות ים שונות ואפילו לווייתן בריד נמשך לעברם. הזלילה נמשכת בין מאי ליולי עד שחומרי התזונה נגמרים והפלנקטון שוקע. הסרדינים חסרי הגנה כמעט מול טורפיהם למעט כמויותיהם אך יכולים להסתובב בצורת כדור המבלבלת חלק מהטורפים. צבעם יכול להסוות אותם בתוך הלהקה ולתעתע במראם האמיתי.

הדגים הם גם דגי מאכל חשובים לספינות דיג בדרום אפריקה, אמריקה הדרומית ואוסטרליה.

סרדינים מוחזקים בארגזים.
==קישורים חיצוניים==

==הערות שוליים==

קטגוריה:בעלי חיים שתוארו ב-1842
קטגוריה:טקסונים שתוארו בידי לאונרד ג'ניס
קטגוריה:ערכים שבהם תבנית בריטניקה אינה מתאימה
קטגוריה:סרדיניים
קטגוריה:מקריני סנפיר יחידים בסוגם
קטגוריה:דגי מאכל
קטגוריה:אמריקה הדרומית: דגי ים
קטגוריה:דגי ים באפריקה הדרומית
שלמה דאנה

הרב שלמה דאנה (ה'תר"י, 1850 - כ"ט בסיוון ה'תרע"ג 4 ביולי 1913) היה מגדולי רבני תוניסיה; מייסד וראש ישיבת "חברת התלמוד" בתוניס.

== ביוגרפיה ==
נולד בשנת ה'תר"י (1850) בתוניס. אביו היה ר' דוד דאנה. למד מספר חודשים אצל הרב אברהם הכהן יצחקי בעל "משמרות כהונה", ולאחר פטירתו אצל תלמידו הרב משה ברבי, ראש רבני תוניס. לפרנסתו עסק דאנה בצורפות.

בעקבות התפשטות תנועת "כל ישראל חברים" והקמת בתי ספר "אליאנס" בתוניס, והתרחבות השפעתה שלה התרבות הצרפתית באזור, החלו להתמעט התלמידים בתלמודי התורה המסורתיים. בעקבות זאת, ייסד בשנת ה'תרמ"ח את ישיבת "חברת התלמוד" בתוניס, אשר הייתה לאחד ממרכזי התורה הגדולים בתוניסיה באותה תקופה.

נפטר ביום שישי, כ"ט בסיוון ה'תרע"ג, 4 ביולי 1913. לפי מספר מקורות, לאחר פטירתו בוצע בו צילום פוסט מורטם. הוא נקבר בבית הקברות היהודי בתוניס.

על שמו נקראה ישיבת-ערב בשכונת גבעת אולגה בחדרה. הישיבה נקראה חברת לימוד התלמוד על שם ישיבתו של הרב בתוניס, ועסקה בין היתר בהדפסת ספרי חכמי תוניס, ביניהם גם ספרו של הרב "שלמי תודה" ועוד. בהנהלת הישיבה עמדו הרב אליהו חי סלקמון והרב אליהו כהן שלמדו יחד בישיבה בתוניס.

==חיבוריו==
* שלמי תודה - חיבור שהוציאו תלמידיו בשנת ה'תרע"ח (כ-5 שנים לאחר פטירתו), בעריכת הרב אליהו סלקמון, הכולל חידושים על השולחן ערוך והתורה. 
* שבת אחים - חיבור שכתב יחד עם הרב משה שתרוג ואחיו הרב ישועה שתרוג, העוסק בהלכות טרפות.

==תלמידיו==
* הרב דוד כטורזה – הרב הראשי לתוניסיה
* הרב דוד בן בארון - הרב הראשי לתוניסיה
* הרב מאיר לומברוזו
* הרב אליהו גז (גג') – מזכיר הרבנות הראשית לתוניס ודיין בעיר
* הרב ישועה אלמליח - דיין בתוניס, בעל "תנובות שדי"
* הרב יוסף בראמי - עסקן, עיתונאי ופעיל ציוני בתוניס
* הרב שמואל טייב - רב במהדיה ומחבר הספרים "איילת השחר", "כנפי שחר", "עפעפי שחר" ו"שמן טוב")
* הרב שלמה חדאד - רבה של נאבל
* הרב אליהו סלקמון - עורך ספרו "שלמי תודה"
* הרב ישועה שתרוג - מחבר ספר "שבת אחים"
* הרב יהודה וזאן
* הרב אהרן ג'רמון

==לקריאה נוספת==
* הרב מאיר מאזוז, מגדולי ישראל חלק שני, בני ברק ה'תשע"ז, עמ' נ-ס
* תולדות המחבר מתוך ספר שלמי תודה, בני ברק : מכון הרב מצליח שע"י ישיבת כסא רחמים, תשפ"ד.

==קישורים חיצוניים==
*[http://www.hebrewbooks.org/pdfpager.aspx?req=7231&pgnum=1 ספר שלמי תודה], באתר "HebrewBooks"
*[http://tunisia.co.il/uncategorized/%D7%A8%D7%91%D7%99-%D7%A9%D7%9C%D7%9E%D7%94-%D7%93%D7%90%D7%A0%D7%94-%D7%96%D7%A6%D7%9C/ יום פטירת רבי שלמה דאנה], באתר "תוניסיה מורשת"
* [http://www.zadikim.org/index.asp?catID=17494&siteLang=3#ad-image-0 רבי שלמה דאנה], באתר "אהלי צדיקים", כולל תמונת מצבתו
* 

==הערות שוליים==

קטגוריה:תוניס: רבנים
קטגוריה:ראשי ישיבות בתפוצות
קטגוריה:יהודים הקבורים בתוניסיה
קטגוריה:ראשי ישיבות בארצות האסלאם
קטגוריה:ילידי 1850
קטגוריה:נפטרים ב-1913
אינרה שטאדט

אינרה שטאדט (בגרמנית: Innere Stadt, נהגה אינֶרֶה שְׁטאט; משמעות השם הוא "העיר הפנימית") הוא רובע 1 (בגרמנית: Bezirk .1) והמרכז ההיסטורי של העיר וינה, בירת אוסטריה. זהו האזור העתיק ביותר של וינה, והמאוכלס פחות מכל רבעי העיר. זהו החלק המתויר ביותר בעיר ומהווה את מרכז המסחר העיקרי שלה.

עד 1850 אזור האינרה שטאדט היה מוקף בחומה ומחולק לארבעה רבעים, אשר נקראו על שם שערי העיר - "Stubenviertel" בחלק הצפון מזרחי, "Kärntner Viertel" בחלק הדרום מזרחי, "Widmerviertel" בחלק הדרום מערבי, ו-"Schottenviertel" בחלק הצפון מערבי.

שדרת הרינגשטראסה מקיפה את אזור האינרה שטאדט באותו התוואי בו עברו חומות העיר. בשנת 2017 נכנס המרכז ההיסטורי של וינה לרשימת אתרי המורשת העולמית בסיכון.

== מוקדי עניין מרכזיים ==
* מוזיאון אלברטינה
* בורגתיאטר
* ארמון הופבורג
* המוזיאון לתולדות האמנות
* בית העירייה של וינה (הראטהאוס)
* קתדרלת סטפנוס הקדוש
* האופרה של וינה
* הספרייה הלאומית של אוסטריה
* המוזיאון היהודי בווינה
* מוזיאון הטבע
* מוזיאון אוטו וגנר
* מוזיאון הקולנוע האוסטרי
* מוזיאון השעונים
* מוזיאון התיאטרון האוסטרי
* המוזיאון היהודי ביודנפלאץ
* בית מוצרט
* בניין הפרלמנט

== קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:וינה: רבעים
קטגוריה:אתרי מורשת עולמית בסיכון
העמק הקדוש

העמק הקדוש
העמק הקדוש (בספרדית: Valle Sagrado), המכונה גם עמק אורובמבה, הוא עמק בהרי האנדים שבפרו. העמק ממוקם כ-20 קילומטרים צפונית לבירת אימפריית האינקה קוסקו.

אזור העמק הקדוש היה מיושב בעיקר על ידי בני האינקה בתקופה שבין המאה ה-11 עד המאה ה-15 לספירה.

אזור העמק הקדוש, אשר מכיל אתרים ארכאולוגיים רבים, מהווה כיום יעד תיירותי מרכזי בפרו במיוחד בזכות אטרקציית התיירות המרכזית שממוקמת בו – מאצ'ו פיצ'ו.

== קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פרו: גאוגרפיה
קטגוריה:הרי האנדים
עונת 1984/1985 בסרייה א'

עונת 1984/1985 בסרייה א הייתה העונה ה-83 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-16 בספטמבר 1984 והסתיימו ב-19 במאי 1985. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

אטאלנטה, קומו וקרמונזה היו הקבוצות שעלו מהליגה השנייה.

הלאס ורונה זכתה באליפות בפעם הראשונה בתולדות המועדון. 

בסיום העונה לסרייה ב' ירדו אסקולי, לאציו וקרמונזה. במקום הקבוצות שירדו לסרייה א' העפילו פיזה, לצ'ה ובארי. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
| 1. || הלאס ורונה || 30 || 15 || 13 || 2 || 42||19 || 23 || 43||זכייה בליגה העפלה לגביע אירופה לאלופות
|- bgcolor=#97DEFF
| 2. || טורינו || 30 || 14 || 11 || 5 || 36||22 || 14 || 39||העפלה לגביע אופ"א
|- bgcolor=#97DEFF
| 3. || אינטר || 30 || 13 || 12 || 5 || 42||28 || 14 || 38||העפלה לגביע אופ"א
|- bgcolor=#99BADD
| 4. || סמפדוריה || 30 || 12 || 13 || 5 || 36||21 || 15 || 37||זכייה בגביע איטליה העפלה לגביע אירופה למחזיקות גביע
|-
| 5. || יובנטוס || 30 || 11 || 14 || 5 || 48||33 || 15 || 36||העפלה לגביע אירופה לאלופות
|- 
| 6. || מילאן || 30 || 12 || 12 || 6 || 31||25 || 6 || 36||rowspan="8"|
|- 
| 7. || רומא || 30 || 10 || 14 || 6 || 33||25 || 8 || 34
|- 
| 8. || נאפולי || 30 || 10 || 13 || 7 || 34||29 || 5 || 33
|- 
| 9. || פיורנטינה || 30 || 8 || 13 || 9 || 33||31 || 2 || 29
|- 
| 10. || אטאלנטה || 30 || 5 || 18 || 7 || 20||32 ||12-|| 28
|- 
| 11. || אודינזה || 30 || 10 || 5 || 15 || 43||46 ||3-|| 25
|- 
| 12. || |אבלינו || 30 || 7 || 11 || 12 || 27||33 ||6-|| 25
|- 
| 13. || קומו || 30 || 6 || 13 || 11 || 17||27 ||10-|| 25
|- bgcolor=#F08080
| 14. || אסקולי || 30 || 4 || 14 || 12 || 24||40 ||16-|| 22||ירדה ליגה
|- bgcolor=#F08080
| 15. || קרמונזה || 30 || 4 || 7 || 19 || 22||48 ||26-|| 15||ירדה ליגה
|- bgcolor=#F08080
| 16. || לאציו || 30 || 2 || 11 || 17 || 16||45 ||29-|| 15||ירדה ליגה
|}

==כדורגלנים מצטיינים==
מישל פלאטיני () שחקנה של יובנטוס, כבש 18 שערים וזכה בתואר מלך השערים הפעם השלישית ברציפות. 

==קישורים חיצוניים==

*[http://www.rsssf.com/tablesi/ital85.html נתונים מאתר rsssf]

איטליה
איטליה
קטגוריה:עונות בסרייה א'
TCPView

טי סי פי ויו (באנגלית: TCPView) היא תוכנה חופשית, פותחה על ידי Sysinternals ומותאמת בעבור מערכות ההפעלה חלונות, מבית מיקרוסופט, היא אינה דורשת התקנה ומציגה רשימה מפורטת של כל תהליכי ה-TCPV6, UDP, TCP המחוברים ואלה הנמצאים במצב האזנה. 

לאחר ההפעלה הראשונית, TCPView תתעדכן באופן מיידי ותציג פירוט רחב של התהליכים: מספר פורט, שם תהליך, שם התוכנה, תהליכים פעילים (ירוק), תהליכים שנמחקו (אדום). במידה ותזהה תוכנה זדונית היא תסגור את החיבור מיד, בנוסף מאפשרת למשתמש לסגור חיבורים הנמצאים במצב ESTABLISHED, באופן ידני.

מלבד התוכנה עצמה היא כוללת בתוכה גם ממשק פקודה (Tcpvcon), המקביל ל-Netstat ולה מספר אפשרויות ייחודיות:
* a-: הצגה של כל נקודות הקצה (ברירת המחדל היא הצגת חיבורי TCP).
* c-: הדפסת התוצאות בפורמט CSV.
* n-: ביטול תרגום כתובות.

==ראו גם==
* Netstat
* רחרחן
* פורט
* מיקרוסופט TechNet
* Process Explorer

==קישורים חיצוניים==
* 
* [https://technet.microsoft.com/en-us/sysinternals/bb897437.aspx?f=255&mspperror=-2147217396 עמוד התוכנה באתר מיקרוסופט ]
* [https://www.microsoft.com/he-il אתר מיקרוסופט ישראל] 

קטגוריה:תוכנות מערכת
קטגוריה:תוכנה חופשית
אליזבטה פארנזה

אליזבטה פארנזה (באיטלקית: Elisabetta Farnese; 25 באוקטובר 1692 - 11 ביולי 1766), הייתה הנצר האחרון של בית פארנזה ואשתו של פליפה החמישי, מלך ספרד.

==ביוגרפיה==
אליזבטה נולדה ב-25 באוקטובר 1692 בפאלאצו דלה פילוטה שבדוכסות פארמה, לאודוארדו פארנזה, נסיך הכתר של פארמה ולדורותיאה סופיה, רוזנת פפאלץ-נויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט. לאליזבת היו יחסים טובים עם אביה, אך היא הייתה מסוכסכת קשות עם אמה. אליזבטה למדה לדבר ולכתוב לטינית, צרפתית וגרמנית, והיא למדה רטוריקה, פילוסופיה, גאוגרפיה והיסטוריה, אולם, היא לא מצאה עניין בלימודים ונהנתה יותר מריקוד, ציור שאותו למדה מפייר אנטוניו אבנזיני, מוזיקה ורקמה. זמן קצר לאחר מלחמת הירושה הספרדית חלתה אליזבטה באבעבועות שחורות, אולם היא החלימה מכך.

מכיוון שאליזבטה הייתה אמורה לירש את דוכסות פארמה, היו לה הצעות נישואים רבות, וביניהם: ויטוריו אמדאו, נסיך פיימונטה, פרנצ'סקו ד'אסטה, נסיך הכתר של מודנה, אולם לבסוף התחתנה אליזבטה ב-16 בספטמבר 1714 על ידי שליח עם פליפה החמישי, מלך ספרד, לאחר שהלה השתכנע שאליזבטה תהיה אשה צייתנית וכנועה.

אליזבטה הייתה אמורה לנסוע לספרד בים, אולם בעקבות מחלה נסעה לבסוף דרך היבשה, והתעכבה כמה ימים בבאיון בצרפת. ב-24 בדצמבר נפגשה אליזבטה עם פליפה בגוודלחרה, ומיד התאהב בה פליפה ממבט ראשון.

אליזבטה טיפלה בפליפה, שלקה בהתקפי מניה דיפרסיה ודיכאון, ואף התערבה בענייני השלטון השונים. בשנת 1724 ויתר פליפה על כתרו לטובת בנו לואיס, אך חזר לכהן כמלך עקב מותו של זה באותה שנה. מחלתו של פליפה מנעה ממנו לתפקד, ובשנים אלה דאגה אליזבטה לנהל את הממלכה. בשנת 1731 קיבל בנה קרלוס את דוכסות פארמה, אולם מאוחר יותר החליף אותה בממלכת נאפולי ובממלכת סיציליה.

בשנת 1746 מת בעלה פליפה החמישי, מלך ספרד, ובנו פרננדו השישי, מלך ספרד עלה לשלטון במקומו. מכיוון שאליזבטה מתחה ביקורת על תפקודו של פרננדו, היא הוגלתה בשנת 1747 ללה גראנחה, ושם ניהלה את חצרה בכל תקופת שלטונו של פרננדו. בשנת 1748 עם סיום מלחמת הירושה האוסטרית, נמסרה השליטה בדוכסות פארמה לידי בנה פליפה, דוכס פארמה.

בשנת 1759 מת פרננדו השישי, מלך ספרד, ובנה קרלוס השלישי, מלך ספרד עלה לשלטון במקומו. עד לבואו של קרלוס מנאפולי בשנת 1760, שלטה אליזבטה כעוצרת הממלכה. בשנת 1752 בנתה אליזבטה את ארמון ריפריו כמקום מגוריה הרשמי, וב-11 ביולי 1766 מתה אליזבטה בארמון המלכותי בארנחואס.

==משפחתה==
ב-24 בדצמבר 1714 התחתנה אליזבטה עם פליפה החמישי, מלך ספרד, ממנו היו לה 6 ילדים:
* קרלוס השלישי, מלך ספרד (1716–1788).
* מריאנה ויקטוריה מספרד (1718–1781), התחתנה עם ז'וזה הראשון, מלך פורטוגל.
* פליפה, דוכס פארמה (1720–1765).
* מריה תרסה רפאלה מספרד (1726–1746), התחתנה עם לואי פרדיננד, דופן צרפת.
* לואיס מספרד, רוזן צ'ינצ'ון (1727–1785).
* מריה אנטוניה פרננדה, נסיכת ספרד (1729–1785), התחתנה עם ויטוריו אמדאו השלישי, מלך סרדיניה.

==אילן יוחסין==

==קישורים חיצוניים==

* 
* 

קטגוריה:אצולה איטלקית
קטגוריה:נשות מלכים ספרדים
קטגוריה:ילידות 1692
קטגוריה:נפטרות ב-1766
סופיה, נסיכת ספרד

סופיה, נסיכת ספרד (בספרדית: Sofía de Todos los Santos de Borbón y Ortiz; נולדה ב-29 באפריל 2007), היא בתם השנייה של פליפה השישי, מלך ספרד ולטיסיה, מלכת ספרד.

==ביוגרפיה==
הנסיכה סופיה נולדה בניתוח קיסרי ב-29 באפריל 2007 במדריד, יומיים לאחר התאריך שתוכנן. בדומה ללידת אחותה, המשפחה המלכותית הודיעה על הלידה לתקשורת באמצעות הודעת SMS. סנדקיה של סופיה היו פולאמה רוקאסולאנו וקונסטנטין-אסן, נסיך וידין (נסיך בולגריה). הוכרז כי תאי גזע מחבל הטבור שלה יישלחו לבנק פרטי אירופאי בבלגיה ולבנק ציבורי בספרד. בני הזוג עשו את אותו הדבר עם תאי הגזע של ליאונור שנלקחו למרכז פרטי באריזונה, דבר שיצר התנגדות ומחלוקת בספרד. היא הוטבלה ב-15 ביולי בגני ארמון סרסואלה. שמה, סופיה, ניתן לה על שם סבתה, סופיה, מלכת ספרד. הנסיכה לומדת בבית הספר "סנטה מריה דה לוס רוסאלס" שבמדריד.

לסופיה תואר אינפנטה שמשמעותו הוא תואר מוכר עם טיפול מלכותי. את התואר יכולים לקבל רק ילדי המלך ויורש העצר בתוך המשפחה המלכותית. תואר ה"אינפנטה סופיה" מאשר כי היא הראשונה בשורת הירושה ממש אחרי משפחתו הישירה של המלך, כלומר בתו הבכורה של המלך, לאונור, נסיכת אסטוריאס.<ref></ref>

== אילן יוחסין ==

==קישורים חיצוניים==

* [http://www.casareal.es/ האתר הרשמי של בית המלוכה]

==הערות שוליים==

קטגוריה:משפחת המלוכה הספרדית
קטגוריה:ילדי משפחות מלוכה
קטגוריה:בית בורבון
קטגוריה:ספרדיות שנולדו ב-2007
קטגוריה:ספרדים שנולדו ב-2007
גביע הקריביים 2017

גביע הקריביים 2017 הוא הטורניר ה-19 של גביע הקריביים שנוהל ואורגן על ידי התאחדות הכדורגל הקריבי (CFU). המוקדמות לטורניר נערכו במהלך 2016 ובסיומן ארבע קבוצות עלו לטורניר הגמר. בינואר 2017 הוחלט שהטורניר יערך במרטיניק, באותו מעמד נקבעו גם משחקי חצי הגמר.

הטורניר שוחק באצטדיון פייר אליקר שבפור-דה-פראנס, בירת מרטיניק. בטורניר זה זכתה נבחרת קוראסאו בפעם הראשונה בתולדותיה.

== משתתפות ==
{| class="wikitable sortable" style="text-align: center;"
!נבחרת
!סיבת העפלה
!מספר הופעות בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|זוכת בית א' בסיבוב המוקדמות השלישי
|15
|2014
|זכייה (1991, 1998, 2005, 2008, 2010, 2014)
|-
| align="right" |
|זוכת בית ב' בסיבוב המוקדמות השלישי
|3
|2014
|מקום חמישי (2014)
|-
| align="right" |
|זוכת בית ג' בסיבוב המוקדמות השלישי
|3
|2014
|מקום רביעי (1989)
|-
| align="right" |
|זוכת בית ד' בסיבוב המוקדמות השלישי
|12
|2014
|זכייה (1993)
|}

== משחקי הטורניר ==

==קישורים חיצוניים==
* 
* [https://web.archive.org/web/20131005174436/http://www.cfufootball.org/index.php/tournaments/caribbean-cup מידע על התחרות] באתר ההתאחדות הקריבית

==הערות שוליים==

קטגוריה:תחרויות כדורגל ב-2017
קטגוריה:מרטיניק: כדורגל
קטגוריה:הקריביים: ספורט
אדולף טייקו

אדולף טייקו קמגאנג (נולד ב-23 ביוני 1990 בבנדז'ון) הוא כדורגלן קמרוני המשחק כמגן במועדון הכדורגל סושו.

==קריירת מועדונים==
טייקו החל את הקריירה המקצועית שלו בעונת 2009/2008, במדי קבוצת ארסנל יאונדה הקמרונית. לאחר עונה אחת בקבוצת הבוגרים של המועדון, עבר במהלך פגרת החורף לאירופה, כאשר חתם במועדון האוקראיני מטלורג זפוריז'יה.

במטלורג הפך לשחקן הרכב במהרה. את שערו הראשון באוקראינה, כבש טייקו ב-12 באפריל 2009, בתיקו החוץ 1-1 של קבוצתו מול איליצ'בץ מריאופול, במסגרת המחזור ה-23 בליגה המקומית. במהלך 2013, הושאל למועדון הרוסי קרסנודאר, במדיו שותף ב-5 משחקי ליגה בלבד לפני שחזר למטלורג. בעונת 2014–2015, עבר לשחק בשורות צ'רנומורץ אודסה, יריבתה של מטלורג מליגת העל האוקראינית. בקבוצתו החדשה שיחק במשך עונת אחת בלבד, בה שותף ב-21 משחקי ליגה, ואף הושאל לתקופה קצרה לקאחמט גרוזני הרוסית.

ב-2015, עבר למועדון הצרפתי סושו. טייקו כבש את שערו הראשון עבור המועדון הצרפתי, ב-19 בינואר 2016, במשחק ניצחון החוץ 1–2 מול בסטיה במסגרת הסיבוב העשירי של הגביע הצרפתי. כשבועיים לאחר מכן, ב-5 בפברואר 2016, כבש את שערו הראשון במדי סושו במסגרת הליגה, כאשר כבש את שערה היחיד של קבוצתו בעת הפסד הבית להכוכב האדום פריז, במחזור ה-25 של העונה הסדירה.

==קריירה בינלאומית==
טייקו נכלל בסגל הנבחרות הצעירות של קמרון. ב-2009, הוא נכלל בסגל נבחרתו לטורניר גביע העולם בכדורגל עד גיל 20, במסגרתו שותף ב-3 משחקים בינלאומיים. טייקו ערך את הופעת הבכורה שלו עבור נבחרת קמרון הבוגרת הייתה ב-29 במרץ 2016, במשחק התיקו 0-0 מול דרום אפריקה, במסגרת טורניר המוקדמות לגביע אפריקה לאומות 2017. כמו כן, טייקו היה שותף לסגל הזוכה של נבחרת קמרון בגביע אפריקה לאומות ב-2017. ביוני 2017, טייקו נכלל בסגל נבחרתו למשחקי גביע הקונפדרציות 2017 שנערכו ברוסיה. הוא שותף בכל שלושת משחקיה של קמרון שהודחה בשלב הבתים.

== קישורים חיצוניים ==

==הערות שוליים==

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלני קרסנודאר
קטגוריה:כדורגלני צ'רנומורץ אודסה
קטגוריה:כדורגלני אחמט גרוזני
קטגוריה:כדורגלני סושו
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2017
קטגוריה:כדורגלני גביע הקונפדרציות 2017
קטגוריה:קמרונים שנולדו ב-1990
אליזבת כריסטינה מבראונשווייג-וולפנביטל

אליזבת כריסטינה מבראונשווייג-וולפנביטל (בגרמנית: Elisabeth Christine von Braunschweig-Wolfenbüttel; 28 באוגוסט 1691 - 21 בדצמבר 1750), הייתה אשתו של קרל השישי, קיסר האימפריה הרומית הקדושה ואמה של מריה תרזה.

== ביוגרפיה ==
אליזבת כריסטינה נולדה ב-28 באוגוסט 1691 בבראונשווייג, ללודוויג רודולף, דוכס בראונשווייג-וולפנביטל ולכריסטינה לואיזה, נסיכת אטינגן-אטינגן, בתם של אלברכט ארנסט הראשון, נסיך אטינגן-אטינגן וכריסטינה פרדריקה, דוכסית וירטמברג. בשנת 1704 בהיותה בת 13 התארסה אליזבת כריסטינה עם קרל, ארכידוכס אוסטריה, לאחר משא ומתן בין סבה אנטון אולריך, דוכס בראונשווייג-וולפנביטל לבין גיסתו של קרל - הקיסרית וילהלמינה אמליה מבראונשווייג-לינבורג, שהייתה גם היא נצר לבית ולף. בתחילה התנגדה אליזבת כריסטינה לנישואים, משום שהיה עליה להמיר את דתה לקתולית, אולם לבסוף הסכימה לנישואים. לפני החתונה נאלצה אליזבת כריסטינה לעבור בדיקה רפואית, על מנת להוכיח את פוריותה.

בתקופת החתונה שהה קרל בספרד בעקבות מלחמת הירושה הספרדית, ומשום כך הגיעה אליזבת כריסטינה לברצלונה ביולי 1708, וב-1 באוגוסט אותה שנה התחתנו השניים. מיד לאחר חתונתם הפעיל עליה קרל לחצים ניכרים שתעשה הכל על מנת ללדת בן, מכיוון שליריבו פיליפ, דוכס אנז'ו כבר היה בן באותה העת.

בשנת 1711 מת גיסה יוזף הראשון, קיסר האימפריה הרומית הקדושה, וקרל חזר לווינה על מנת להסדיר את ירושתו הקיסרית. אליזבת כריסטינה נותרה בקטלוניה כמושלת בשם קרל, והיו שטענו כי היא שלטה יותר טוב מאשר קרל.

בשנת 1713 עזבה אליזבת כריסטינה את ברצלונה, והצטרפה לבעלה קרל בווינה. קרל לא איפשר לאליזבת כריסטינה לעסוק בפוליטיקה, אולם היא השיגה השפעה בחצר בעקבות קשריה המפחתיים בצפון גרמניה, ובנסוף היא הצליחה למנוע את נישואי בנותיה לנסיכים מבית המלוכה הספרדי.

בכל תקופת נישואיה הייתה אליזבת כריסטינה נתונה ללחצים אדירים מצד קרל ללדת בן זכר, וניסיונות הרופאים להביאה לידי כך פגעו בבריאותה. אולם קרל התייחס אליה כראוי כל חייו, ולא החזיק פילגש חוץ ממנה, ואף הבטיח לה קיצבה גדולה לאחר מותו.

יחסיה עם חמותה אלאונורה מגדלנה מנויבורג וגיסתה וילהלמינה אמליה מבראונשווייג-לינבורג היו טובים מאוד, ושלוש הקיסריות אף תמכו אחת ברעותה.

בשנת 1740 מת בעלה קרל השישי, קיסר האימפריה הרומית הקדושה, ובעקבות כך פרצה מלחמת הירושה האוסטרית. בעקבות המלחמה לא קיבלה אליזבת כריסטינה את הקיצבה שהובטחה לה, אך בתה מריה תרזה סיפקה לה סכום נכבד לקיום חצרה, ונהגה לבקר אותה בקביעות. ב-21 בדצמבר 1750 מתה אליזבת כריסטינה בווינה, והיא נקברה בקריפטה הקיסרית לצד בעלה.

==משפחתה==
ב-1 באוגוסט 1708 התחתנה אליזבת כריסטינה עם קרל השישי, קיסר האימפריה הרומית הקדושה, ממנו נולדו לה 4 ילדים:
* לאופולד יוהאן, ארכידוכס אוסטריה (1716).
* מריה תרזה, ארכידוכסית אוסטריה (1717–1780), התחתנה עם פרנץ הראשון, קיסר האימפריה הרומית הקדושה.
* מריה אנה, ארכידוכסית אוסטריה (1718–1744), התחתנה עם קרל אלכסנדר, נסיך לורן.
* מריה אמליה, ארכידוכסית אוסטריה (1724–1730).

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:נשות קיסרי האימפריה הרומית הקדושה
קטגוריה:בית ולף
קטגוריה:ילידות 1691
קטגוריה:נפטרות ב-1750
כריסטיאן, נסיך הכתר של דנמרק

כריסטיאן, נסיך הכתר של דנמרק (שם מלא: כריסטיאן, נסיך הכתר של דנמרק, רוזן מונפזאט; בדנית: Christian Valdemar Henri John, Kronprins af Danmark, greve af Monpezat; נולד ב-15 באוקטובר 2005 בקופנהגן) הוא יורש העצר של דנמרק. בנם הבכור של פרדריק העשירי, מלך דנמרק ומארי, מלכת דנמרק.

==ביוגרפיה==
הנסיך כריסטיאן נולד בקופנהגן, ב־15 באוקטובר 2005. הנסיך כריסטיאן נולד עם מחלת צהבת ילודים, מחלה לא מזיקה בדרך כלל ושכיחה למדי בלידות מוקדמות, ואושפז החל מ-21 באוקטובר 2005 בבית חולים, אולם שוחרר באותו יום לביתו. הנסיך קיבל מספר מתנות לרגל הטבלתו לנצרות, כולל פוני בשם פליקפלק מהפולקטינג, הפרלמנט הדני.

כריסטיאן הוטבל על ידי הבישוף אריק נורמן סוונדסן, וסנדקיו היו דודתו, ג'יין סטיבנס, נסיך ונסיכת הכתר של נורווגיה, נסיכת הכתר של שוודיה, נסיך הכתר של יוון, ושני חברים של הוריו: יפה הנדוורק והאמי קמפבל. כריסטיאן קיבל את השם המלא כריסטיאן ולדמאר הנריק יוהאן, אולם נקרא כריסטיאן על פי המסורת בדנמרק שהמלכים נקראים בשמות כריסטיאן ופרדריק לסירוגין.

כריסטיאן למד בגן ילדים עם בני גילו, והיה החבר הראשון ממשפחת המלוכה שעשה זאת, וכן היה חבר בית המלוכה הראשון שלמד בבית ספר ממלכתי. באוקטובר 2006 השתתף כריסטיאן עם סבו הנריק, נסיך דנמרק בחנוכת משכן הפילים בגן החיות בקופנהגן, והוא פתח את בית הפילים, שנשלחו כמתנה ממלך ומלכת תאילנד.

בשנת 2010 שימש כריסטיאן כאחד מהשושבינים בחתונתה של ויקטוריה, נסיכת שוודיה, ובשנת 2014 הוא ליווה את הוריו בביקורם בגרינלנד.

ב-14 בינואר 2024, בעקבות הוויתור על הכס של סבתו, מרגרטה השנייה, עלה אביו לשלטון בתור המלך פרדריק העשירי, וכריסטיאן הפך להיות נסיך הכתר של דנמרק.

==אילן יוחסין==

==קישורים חיצוניים==
* 

== הערות שוליים ==

קטגוריה:נסיכים דנים
קטגוריה:יורשי עצר
קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:דנים שנולדו ב-2005
קטגוריה:ילדי משפחות מלוכה
קארלו יוהו סטולברג

קארלו יוהו סטולברג (בפינית: Kaarlo Juho Ståhlberg; 28 בינואר 1865 – 22 בספטמבר 1952) היה אקדמאי ומשפטן פיני, שלקח חלק מרכזי בניסוח חוקתה הראשונה של המדינה בשנת 1919 והיה נשיא המדינה הראשון בשנים 1919–1925.

נולד במזרח המדינה בשנת 1865 כילד שני למשפחה לותרנית. סטולברג ומשפחתו עברו ללאהטי שבקרום פינלנד, שם החל את לימודיו. אביו של סטולברג מת כשהיה ילד, והשאיר את משפחתו במצב כלכלי קשה. בעזרת תרומות, המשפחה הצליחה לעבור לאואולו, שם סיים סטולברג את לימודיו, בזמן שאמו הייתה המפרנסת בבית. בשנת 1889 הוא סיים תואר ראשון במשפטים מאוניברסיטת הלסינקי. הוא קיבל את הדוקטורט שלו בשנת 1893. בשנת 1894 הפך לפרופסור למשפטים וכלכלה באוניברסיטה. בתקופה זו (כאשר פינלנד הייתה חלק אוטונומי מהאימפריה הרוסית), תמך בעצמאות פינית, והתנגד לרוסיפיקציה של פינלנד. בנוסף על כך, תמך במתן זכות בחירה לנשים והתנגד לחוקי יובש.

בשנת 1893 סטולברג התחתן ובהמשך נולדו לו שישה ילדים.

בשנים אלו החל סטולברג להיות פעיל פוליטי, ובשנת 1891 התמנה למזכיר ועדת הכספים של הפרלמנט המקומי של פינלנד. בשנת 1901 נבחר למועצת העיר הלסינקי, וכיהן עד שנת 1903. עזב את הדיאט בשנת 1907 וחזר לכהן כפרופסור באוניברסיטה. בשנת 1908 נבחר לפרלמנט, וכיהן בו עד שנת 1910. חזר לפרלמנט בשנת 1914 (ואף שימש כיו"ר למשך שנה) וכיהן עד 1918.

עם מהפכת פברואר בשנת 1917, נבחר סטולברג ליו"ר המועצה החוקתית. לאחר שפינלנד קיבלה את עצמאותה בדצמבר 1917, גיבשה הוועדה החוקתית בראשותו של סטולברג הצעות חדשות למנגנון חדש של חוקה. בשלב זה, לאור הפילוג הגדול בפינלנד (שהתבטא גם באמצעות מלחמת אזרחים של ממש), הוצעו הצעות רבות לחוקה. סטולברג עצמו תמך ביצירת רפובליקה במקום מונרכיה חוקתית- רעיון שנתמך בעיקר על ידי השמרנים. הצעותיו של סטולברג הוסדרו בסופו של דבר כחוקת פינלנד ב-1919. בשנת 1918 התפטר מהפרלמנט על מנת להתמנות לנשיא בית המשפט המנהלי העליון. הוא אמנם תמך בכך שהנשיא החדש ייבחר בידי העם בבחירות ישירות, אך בסופו של דבר הוחלט כי הנשיא ייבחר בידי הפרלמנט.

בסופו של דבר סטולברג עצמו התמודד לנשיאות בתמיכת המפלגה הפרוגרסיבית לאומית. ביולי הוא נבחר על ידי הפרלמנט ברוב של כ-140 מתוך 190. כנשיא, נחשב לאדם רשמי מאוד, אך ביישן. תקופה זו התאפיינה בחוסר יציבות פוליטית- בשש שנותיו מינה סטולברג שמונה ממשלות שונות. הוא תמך ברפורמות חברתיות וכלכליות, ואף חנן את אסירים קומוניסטיים, דבר שעורר עליו ביקורת מהימין הפוליטי. הוא חיזק את כוחם של האיגודים המקצועיים ופיתח מדיניות חוץ זהירה מאוד כלפי שוודיה.

בשנת 1925 הכריז סטולברג על כך שאינו רוצה להיבחר מחדש כנשיא, זאת לאחר שהיה שרוי במתח נפשי רב בשנות כהונתו. בנוסף על כך, האמין כי המלוכנים והשמרנים יתמכו יותר ברעיון הרפובליקני אם לא יתמודד לקדנציה שנייה. הוצא לו לעמוד בראש אוניברסיטת הלסינקי, אך הוא סירב. הוא כיהן שוב בפרלמנט בשנים 1930–1933. הוא התמודד שוב לנשיאות בשנת 1931, אך הפסיד לפר אווינד סוינהופווד בשני קולות בלבד מחבר האלקטורים בהצבעה השלישית. בשנת 1937 התמודד בפעם השלישית לנשיאות, אך הפסיד וסיים במקום השלישי. בשנת 1946 הפך ליועצו המשפטי של הנשיא יוהו קוסטי פאסיקיבי.

נפטר בשנת 1952 ונקבר בהלסינקי.

==קישורים חיצוניים==

* 
* 

קטגוריה:נשיאי פינלנד
קטגוריה:בוגרי אוניברסיטת הלסינקי
קטגוריה:ילידי 1865
קטגוריה:פינים שנפטרו ב-1952
ארנאוד דג'אום

ארנאוד סוטצ'ואין-דג'אום (נולד ב-2 במאי 1989) הוא כדורגלן קמרוני, המשחק כקשרה של קבוצת הכדורגל הסעודית א-ראאד. את שנות נעוריו העביר בבלגיה, ואף ייצג את נבחרותיה הצעירות, אך לבסוף החליט לייצג את מולדתו קמרון באופן רשמי.

==קריירת מועדונים==
דג'אום עבר במחלקות הנוער של קבוצות "R.S.D ג'טה" ו-RWDM בריסל. בעונת 2006-2007, עלה לקבוצה הבכירה של בריסל. הוא ערך את הופעת הבכורה שלו ב-29 ביולי 2006, במשחק הניצחון 1-0 מול מונס במסגרת המחזור ה-1 של ליגת העל הבלגית. את שערו הראשון והיחיד עבור בריסל, כבש דג'אום ב-26 באפריל 2008, במסגרת הפסד הליגה של קבוצתו 2-1 לראסינג גנק. לקראת עונת 2008-2009, עבר דג'אום למועדון הפאר הבלגי אנדרלכט, אך לא שותף באף משחק עבור מועדונו החדש במשך חצי עונה. בינואר 2009, במהלך פגרת החורף, עבר דג'אום למועדון ההולנדי רודה. דג'אום שיחק ברודה למשך חמש שנים, ושותף ב-121 משחקי ליגה בהם כבש 9 שערים. בעונת 2014-2015, שיחק במועדון הטורקי אקהיסאר בלדייספור, כאשר שותף ב-13 משחקי ליגה. את עונת 2015-2016, התחיל בפולין, כאשר חתם בלך פוזנן, אולם כבר לאחר שלושה משחקי ליגה, עבר לקבוצת הארטס הסקוטית במהלך ספטמבר 2015. דג'אום כבש את שערו הראשון עבור הארטס בהפסד 2-1 ליריבה המושבעת סלטיק ב-28 באוקטובר 2015, במסגרת רבע הגמר גביע הליגה הסקוטית.

==קריירה בינלאומית==
הוא ייצג את נבחרות בלגיה עד גיל 19 ועד גיל 20, לפני שהחליט לייצג את מולדתו קמרון. את הופעת הבכורה שלו במדי נבחרת קמרון ערך ב-3 בספטמבר 2016, במשחק הניצחון 2-0 מול גמביה במסגרת מוקדמות גביע אפריקה לאומות 2017. ארנאוד היה שותף לסגל קמרון הזוכה בגביע אפריקה לאומות 2017 שנערך בטוגו, ושיחק את כל 90 דקות משחק הגמר בו ניצחה נבחרתו את מצרים. ארנאוד היה שותף לסגל נבחרתו לטורניר גביע הקונפדרציות 2017 ברוסיה.

== תארים ==
;לך פוזנן
* אליפות פולין: 

;נבחרת קמרון
* גביע אפריקה לאומות: 2017

== קישורים חיצוניים ==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני אנדרלכט
קטגוריה:כדורגלני רודה
קטגוריה:כדורגלני לך פוזנן
קטגוריה:כדורגלני אקהיסארספור
קטגוריה:כדורגלני הארטס
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2017
קטגוריה:כדורגלני גביע הקונפדרציות 2017
קטגוריה:כדורגלני גביע אפריקה לאומות 2019
קטגוריה:קמרונים שנולדו ב-1989
לאורי קריסטיאן רלנדר

לאורי קריסטיאן רלנדר (בפינית: Lauri Kristian Relander, נולד ב-31 במאי 1883 ונפטר ב-9 בפברואר 1942) היה הנשיא השני של פינלנד בשנים 1925–1931. מנהיג בולט של מפלגת המרכז, ולפני בחירתו לנשיא היה היה יו"ר הפרלמנט.

רלנדר נולד בקרליה, אז בדוכסות הגדולה של פינלנד. בשנת 1901 הלך בעקבות אביו האגרונום והחל ללמוד גם הוא אגרונומיה באוניברסיטת הלסינקי. הוא סים את התואר הראשון בפילוסופיה בשנת 1905 ובשנה שלאחר מכן סיים את התואר השני באגרונומיה. באותה השנה התחתן ובהמשך נולדו לו שלושה ילדים. בשנים 1908–1917 עסק במחקר. בשנת 1914 סיים את הדוקטורט שלו. הוא ניסה להתקבל להוראה באוניברסיטת הלסינקי, אך נכשל. בשנים אלו החל להיות פעיל במפלגת המרכז. הוא כיהן בפרלמנט בשנים 1910-1913 וב-1917-1920. בשנת 1917 כבר הפך לאחד ממנהיגי המפלגה.

בשנת 1925 הצליח להשיג את תמיכת מפלגתו בבחירות לנשיאות פינלנד, אם כי תמיכה זו נתנה לו רק כמה ימים לפני הבחירות. רלנדר אז היה בן 41, ומועמדותו נחשבה להפתעה. הוא ניצח בסיבוב השלישי את מועמד מפלגת הקואליציה הלאומית ריסטו רייטי, ברוב של 172 קולות אל מול 109. בזמן שלטונו כנשיא, הצליח רלנדר להקים מספר ממשלות מיעוט, דבר שהיה שנוי במחלוקת בתקופה זו. חוסר היציבות הפוליטית במדינה גרמו לכך שהוא נאלץ לפזר פעמיים את הפרלמנט.

בסתיו 1930 רלנדר הבין שכנראה לא ייבחר מחדש, וניסה לגרום לכך שפר אווינד סוינהופווד שהיה ראש ממשלתו יירש אותו. לאחר הנשיאות הוא כיהן כמנכ"ל חברת ביטוח שהתמחתה במתן שירות לכפריים. נפטר בשנת 1942 מאי-ספיקת לב.

במהלך חייו קיבל אותות רבים, ביניהם החברות במסדר לאופולד ובמסדר הפיל.

==קישורים חיצוניים==

* 

קטגוריה:בוגרי אוניברסיטת הלסינקי
קטגוריה:נשיאי פינלנד
קטגוריה:אבירי מסדר העיט הלבן
קטגוריה:אבירי מסדר הפיל
קטגוריה:פינים שנולדו ב-1883
קטגוריה:נפטרים ב-1942
הנריק, נסיך דנמרק

הנריק, נסיך דנמרק (שמו המלא: אנרי מארי ז'אן אנדרה דה לאבורד דה מונפזאט; בצרפתית: Henri Marie Jean André de Laborde de Monpezat; 11 ביוני 1934 – 13 בפברואר 2018), היה נסיך ממוצא צרפתי ובעלה של מרגרטה השנייה, מלכת דנמרק.

==ביוגרפיה==
הנריק נולד ב-11 ביוני 1934 בטאלנס, ז'ירונד שבצרפת, לאנדרה דה לאבורד דה מונפזאט ולרנה איבון דורסנו, בתם של מוריס דורסנו ומרתה גיי. בשנות ילדותו הראשונות התגוררה המשפחה בהאנוי שבהודו-סין הצרפתית, שם ניהל אביו כמה חברות תעשייתיות. בשנת 1939 חזרה המשפחה לצרפת, ובשנת 1940 התגרשו הוריו. בשנת 1948 החל אנרי את לימודיו בבית ספר תיכון בבורדו, ובשנת 1950 חזר שוב להאנוי. בשנת 1952 החל אנרי את לימודיו באוניברסיטת סורבון, ובשנת 1957 הוענק לו תואר במשפטים ובמדעי המדינה וכן בסינית ובוייטנאמית.

בשנת 1959 התגייס אנרי לצבא הצרפתי, ולחם עמו במלחמת אלג'יריה. בשנת 1962 הצטרף אנרי למשרד החוץ הצרפתי, ובשנת 1963 נשלח לשגרירות בלונדון, שם שהה עד לשנת 1967.

ב-10 ביוני 1967 התחתן אנרי עם מרגרטה, נסיכת הכתר של דנמרק, בתם של פרדריק התשיעי, מלך דנמרק ואינגריד, נסיכת שוודיה, וקיבל את התואר "הנריק, נסיך דנמרק".

בשנת 1972 מת חמיו פרדריק התשיעי, מלך דנמרק, ואשתו עלתה לשלטון במקומו כמרגרטה השנייה, מלכת דנמרק.

בשנת 2002 עזב הנריק את דנמרק, ועבר להתגורר באחוזתו בדרום צרפת, לאחר שבנו פרדריק, נסיך דנמרק מונה להיות המארח בסעודת ראש השנה החדשה, והנריק הרגיש שהוא נדחף הצידה ומושפל, על אף שהדגיש שהבעיה אינה של אשתו או בנו. מרגרטה טסה לצרפת על מנת לשכנעו לחזור, ואכן לאחר 3 שבועות חזר הנריק לדנמרק, אולם הוא לא השתתף כמצופה בחתונתם של וילם אלכסנדר, נסיך אורנז' ומקסימה זוריגיאטה סרוטי.

בשנת 2005 קיבל הנריק את התואר "הנסיך בן הזוג של דנמרק", על מנת להבדיל בינו לבין נסיכים אחרים במשפחה. ב-30 באפריל 2008 העניקה מרגרטה לבניה את התואר "רוזן מונפראט", מה ששימח מאוד את הנריק. ב-14 באפריל 2016 ויתר הנריק על התואר "הנסיך בן הזוג של דנמרק", וחזר לתוארו "נסיך דנמרק", משום שלדעתו תואר זה יותר הלם אותו בעת שהוא פנסיונר זקן ופחות מעורב בענייני הממלכה.

ב-6 בספטמבר 2017 הודיע בית המלוכה שהנריק סובל מדמנציה. הוא נפטר ב-13 בפברואר 2018 ממחלת הסרטן.

==משפחתו==
ב-10 ביוני 1967 התחתן הנריק עם מרגרטה השנייה, מלכת דנמרק, ונולדו להם שני ילדים:
* פרדריק, נסיך דנמרק (נולד ב-1968)
* יואכים, נסיך דנמרק (נולד ב-1969)

==אילן יוחסין==

== קישורים חיצוניים ==

* 
* 
* 
* 

== הערות שוליים ==

קטגוריה:נסיכים
קטגוריה:אצולה דנית
קטגוריה:אנשי צבא צרפתים
קטגוריה:משוררים דנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מסדר כוכב רומניה
קטגוריה:אבירי מסדר הפיל
קטגוריה:מקבלי נרסורנאט
קטגוריה:מקבלי עיטור מסדר ההצטיינות של הרפובליקה של איטליה
קטגוריה:מעוטרי עיטור הכוכב של יוגוסלביה
קטגוריה:מקבלי עיטור מסדר ההצטיינות של הרפובליקה של פולין
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:המסדר הוויקטוריאני המלכותי: חברים
קטגוריה:מסדר האמבט: אבירים וגבירות הצלב הגדול
קטגוריה:מקבלי אות לגיון הכבוד
קטגוריה:בוגרי אוניברסיטת פריז
קטגוריה:דנים שנולדו ב-1934
קטגוריה:צרפתים שנולדו ב-1934
קטגוריה:דנים שנפטרו ב-2018
קטגוריה:צרפתים שנפטרו ב-2018
פר אווינד סוינהופווד

פר אווינד סוינהופווד (נולד ב-15 בדצמבר 1861 ונפטר ב-29 בפברואר 1944) היה הנשיא השלישי של פינלנד בשנים 1931–1937. פעל גם כעורך דין, שופט ופוליטיקאי בדוכסות הגדולה של פינלנד, ומילא תפקיד מרכזי בתנועה למען העצמאות הפינית. בשנים 1917–1918 היה סוינהופווד ראש הממשלה הראשון של פינלנד העצמאית ויו"ר הסנאט. הוא כיהן כראש ממשלה גם בשנים 1930–1931.  

היה ידוע בשמרנותו העזה ובהתנגדותו לקומוניזם.

== ביוגרפיה ==
נולד בסביבת העיר טמפרה. שורשי משפחתו השתייכו לאצולה השוודית. בני משפחתו עזבו את שוודיה בשנת 1574 וחברו לאצולה הפינית בשנת 1818. אביו היה מלח וטבע למוות בימי יוון בשנת 1863, כשסוינהופווד היה בן שנתיים. הוא בילה את ילדותו המוקדמת בבית סבו מצד אביו. סבו התאבד בשנת 1866, וסוינהופווד עבר עם אחותו ואמו להלסינקי. בהלסינקי למד בתיכון שוודי, ובגיל 16 (שנת 1878) החל ללמוד באוניברסיטת הלסינקי. הוא סיים את התואר הראשון בשנת 1881 ואת התואר השני היסטוריה של רוסיה, פינלנד וסקנדינביה, סיים שנה לאחר מכן. בשנת 1886 סיים תואר שני נוסף במשפטים. בשנת 1889 התחתן, ובהמשך נולדו לו שישה ילדים. 
לאחר סיום לימודיו החל לעבוד בבתי משפט מחוזיים. הוא שימש כסגן שופט בבית המשפט לערעורים בטורקו. בשנת 1892, בגיל 31, הוא מונה כחבר בוועדת החקיקה של הסנאט. במהלך שש שנות כהונתו בוועדה, עסק סוינהופווד בעיקר בחוקי המיסוי. בתקופה זו החל להתנגד, באופן משפטי, לתהליכי הרוסיפיקציה שהופעלו על ידי האימפריה הרוסית ששלטה בפינלנד. בשל כך הוא פוטר על ידי הממשל הרוסי. פיטוריו הובילו אותו לפעול ביתר נחישות, כנגד הממשל הרוסי. בשנת 1906 נבחר לפרלמנט וכיהן כחבר פרלמנט במהלך ארבע קדנציות לא רצופות (1907-1908, 1908-1914, 1917 ו- 1930-1931). כשנה לאחר מכן נבחר ליו"ר הפרלמנט. 

עם פרוץ מלחמת העולם הראשונה, סירב סוינהופווד למלא אחר פקודותיו הרבות של השלטון הרוסי. הוא הוגלה לטומסק שבסיביר, בנובמבר 1914, שם בילה את זמנו בציד ובתיקון בגדיו, ושמר על קשר סודי עם תנועת העצמאות הפינית. לאחר מהפכת פברואר חזר להלסינקי, שם התקבל בכבוד ציבורי רב. 

ב-27 בנובמבר מונה ליו"ר הסנאט, והיה דמות מפתח בהכרזת העצמאות של פינלנד ב-6 בדצמבר 1917. הוא נסע לסנט פטרבורג, כדי לפגוש את ולדימיר איליץ' לנין, על מנת לשדל אותו להכיר בעצמאות הפינית. בזמן מלחמת האזרחים, ירד סווינהופוד למחתרת בהלסינקי ושלח תחנונים להתערבות גרמנית ושוודית. במרץ 1918 הצליח לברוח מהלסינקי ולחזור לעמדת כוח פוליטית. כראש הממשלה, הוא חנן 36,000 אסירים קומוניסטים בסתיו 1918. עם כישלונו להפוך את פינלנד למונרכיה חוקתית, סוינהופווד לקח הפסקה מהחיים הציבוריים. 

בשנת 1925 ניסה להתמודד לנשיאות המדינה, אך נכשל. הוא נבחר כנשיא בבחירות שלאחר מכן, בשנת 1931. למרות חוסר היציבות החברתית, התנגד נחרצות למשטר נשיאותי. הוא ניסה להתמודד לקדנציה נשיאותית שנייה בשנת 1937, אך הפסיד, כיוון שלא זכה לתמיכת מפלגת המרכז והסוציאל-דמוקרטים, להם התנגד מאוד בזמן נשיאותו. 

סווינהופוד מת בדרום המדינה בפברואר 1944.

==קישורים חיצוניים==

* 
* 

קטגוריה:ראשי ממשלת פינלנד
קטגוריה:נשיאי פינלנד
קטגוריה:בוגרי אוניברסיטת הלסינקי
קטגוריה:מעוטרי אות האריה הלבן
קטגוריה:פינים ממוצא שוודי
קטגוריה:פינים דוברי שוודית
קטגוריה:אבירי מסדר העיט הלבן
קטגוריה:ילידי 1861
קטגוריה:נפטרים ב-1944
Big Girls Cry

Big Girls Cry (בעברית: בנות גדולות בוכות) הוא סינגל מאת הזמרת וכותבת השירים האוסטרלית סיה מתוך אלבום האולפן השישי שלה, . הסינגל לא יצא ברחבי העולם כולו; הוא יצא רק באוסטרליה ובמקומות שונים באירופה. השיר הגיע למקום הראשון בבלגיה, ולמקום ה-40 במצעדים באוסטרליה וצרפת. בבריטניה השיר הצליח בשיאו להגיע למקום ה-77, ולמצעד הבילבורד הוט 100 לא הצליח להיכנס כלל ל-100 החמים.

ב-15 באוקטובר 2014 סיה הופיעה עם השיר במוזיאון הגראמי. ב-5 בדצמבר באותה השנה הוציא צמד המוזיקאים האמריקאי "ODESZA" גרסת רמיקס "רגועה ומסחררת" לשיר. ב-2 באפריל 2015 השיר הוכרז השיר כסינגל השלישי מתוך האלבום בבריטניה. כמו כן, סיה ביצעה את השיר בתוכנית הבוקר האמריקאית הנקראת "Sunrise". לשיר בוצעו קאברים ורמיקסים רבים ברחבי העולם.

== וידאו קליפ ==
ב-2 באפריל 2015, הווידאו קליפ של הסינגל יצא בערוץ ה-Vevo של סיה באתר יוטיוב. הסרטון מציג את מאדי זיגלר לבושה בבגד גוף חום, ובסמלה העיקרי של הזמרת; פאה בלונדינית. לאורך כל הווידאו קליפ היא מוצבת מול מצלמה ומאחוריה יש רקע שחור. בין לבין ניתן לראותה מעוותת את פניה ומשתמשת גם בידיה על מנת לבטא ולהמחיש צרור של רגשות. בנקודה מסוימת שתי כפות ידיים (שכפי שנתגלה מאוחר יותר בסרטון של מאחורי הקלעים, שייכות לסיה), צצות מאחורה ומשחקות בפניה של זיגלר ולפתע מרימות אותה מהגרון עד למצב שניתן לראות את רגליה, עוזבות את זיגלר וזו ממשיכה בביטוי הרגשות. בגלל הרקע השחור והתאורה בו, הסרטון השווה רבות לסרטון "Tennis Court" של לורד.

בסדרת סרטונים מאחורי הקלעים לצילום הסרטון של שירה "Elastic Heart" חשפה סיה כי היא תשתמש בזיגלר פעמים רבות לצורך הסרטונים שלה. בדומה לסרטונים הקודמים עם זיגלר, "Chandelier" ו"Elastic Heart", גם הסרטון של שיר זה בוים על ידה ועל ידי דניאל אסקיל. נכון ל-26 ביוני 2017, הסרטון צבר למעלה מ-210 מיליון צפיות והוא הסרטון השישי הנצפה ביותר של הזמרת.

== מיקומי שיא ==
במצעדים השיר לא זכה להצלחה רבה, אך הצליח להיכנס למצעדים רבים. בישראל פרט לארצות האחרות השיר זכה להצלחה בינונית כאשר הצליח להיכנס למקום ה-7 בשיאו.

==קישורים חיצוניים==

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירים על בכי
קטגוריה:שירים על כאב לב
קטגוריה:בלדות סינת'-פופ
קטגוריה:סינגלים שהגיעו למקום הראשון במצעד הרשמי של גלגלצ
ג'יינה

{| align="left"
|

|-
|

|}
גִ'ייֵנָה (מערבית جناح الغراب الأيمن "גִ'נאח אל-ע'וּראבּ אל-אַיְמַן" - הכנף הימנית של העורב) או γ בעורב הוא הכוכב הבהיר ביותר בקבוצת הכוכבים עורב עם בהירות נראית מדרגה 2.58. מכיוון שגם הכוכב ε בברבור נקרא לפעמים ג'יינה (הכנף [של הברבור]) משתמשים לפעמים בשם גִ'ייֵנָה קוֹרְבִי שמשלב את המילה (המשובשת) "כנף" בערבית עם "של העורב" בלטינית. במרחק זוויתי של כ-2.4 מעלות מדרום-מזרח לכוכב נמצאת הערפילית הפלנטרית NGC 4361 ובמרחק זוויתי של כ-3.5 מעלות ממערב-דרום-מערב לו נמצאות גלקסיות אנטנה (NGC 4038 ו-NGC 4039) שנמצאות בתהליך של התנגשות זו בזו.

==תכונות==
ג'יינה הוא ענק כחול מסוג ספקטרלי B8 III שנמצא במרחק של כ-150 שנות אור ממערכת השמש. מסתו גדולה יותר מ-4 פעמים מסת השמש, רדיוסו כ-3.6 רדיוסי שמש וטמפרטורת פניו כ-12,000 קלווין. הוא מאיר בעוצמה של פי 176 מעוצמת ההארה של השמש באור נראה, אך בשל הטמפרטורה הגבוהה של פניו כמחצית מקרינתו היא בתחום העל-סגול כך שעוצמת ההארה הכוללת שלו היא כפול מכך. הספקטרום של ג'יינה מראה כמות חריגה של מתכות שונות ובהן כספית, מנגן, אבץ, זירקוניום וטיטניום ולעומת זה כמות קטנה מהרגיל של ברזל, צורן ומגנזיום. ג'יינה נמצא בסיומו של שלב ההיתוך של מימן להליום בליבתו והוא צפוי להתנפח ולהתקרר עד שיהפוך לענק אדום.

===ג'יינה B===
במרחק של כשניית קשת מג'יינה יש כוכב נוסף עמום בהרבה שנקרא ג'יינה B. בשל עמימותו וקרבתו לג'יינה קשה למדוד את תכונותיו, אך נראה שמדובר בכוכב קטן וקר בהרבה, ככל הנראה כוכב הסדרה הראשית כתום מסוג ספקטרלי K או בננס אדום מסוג ספקטרלי M. מדידות של השינויים במיקום היחסי של בני הזוג מראות שמסתו של בן הזוג היא כ-0.8 מסות שמש והוא מקיף את הכוכב הראשי במרחק של כ-50 יחידות אסטרונומיות ובזמן הקפה של כ-158 שנים.

==קישורים חיצוניים==
* [http://stars.astro.illinois.edu/sow/gienah.html ג'יינה] באתר של ג'ים קלר
* 

==הערות שוליים==

קטגוריה:כוכבים כפולים
קטגוריה:ענקים מסוג B
קטגוריה:קבוצת הכוכבים עורב
אפרים יצחקיאן

אפרים יצחקיאן (1948 – 9 ביוני 1967) היה חייל צה"ל שנהרג במלחמת ששת הימים בקרב תל פאחר בעת חילוץ חבריו, על פעולתו זו הוא עוטר בעיטור העוז.

== ביוגרפיה ==
יצחקיאן נולד לשושנה ואברהם במאליר אשר בפרס, עלה לישראל בשנת 1952, למד בבית הספר היסודי "אריאל" ולאחר מכן בבית הספר המקצועי "אורט" בירושלים. לאחר סיום לימודיו התגייס לצה"ל והתנדב לחטיבת גולני וכעבור שנה ושמונה חודשים מרגע התגייסותו פרצה מלחמת ששת הימים.

על לחימתו בקרב תל פאחר עוטר בעיטור העוז.

יצחקיאן נפל ביום החמישי למלחמה ב-9 ביוני 1967. נטמן בבית הקברות הצבאי בהר הרצל.

== קישורים חיצוניים ==
* 
* 

קטגוריה:ישראלים ילידי איראן
קטגוריה:בוגרי תיכון מכללת אורט (ירושלים)
קטגוריה:לוחמי חטיבת גולני
קטגוריה:מעוטרי עיטור העוז במלחמת ששת הימים
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1948
קטגוריה:ישראלים שנפטרו ב-1967
קטגוריה:חיילי חיל הרגלים במלחמת ששת הימים